钦定古今图书集成/明伦汇编/交谊典/第038卷 > 邵二泉集 > 《禁臣僚私谒往来交通诏》〈天顺三年〉明·英宗
## 钦定古今图书集成/明伦汇编/交谊典/第038卷 > 邵二泉集 > 《禁臣僚私谒往来交通诏》〈天顺三年〉明·英宗

我太祖高皇帝“立纲陈纪，照临天下，谆谆诰戒，董正
百官。制《铁榜》”以谕功臣，当时臣下凛凛然。近来公、侯、
驸马伯、五府、六部、都察院等衙门大臣及近侍官员
多不遵礼禁，私相交往，甚至阿势泄事，因而结构百
端。即如定远侯彪图谋镇守，令指挥等官假进奏词，
事发被劾，辄有情熟近侍潜报消息。官之不正，无此
“为甚。今后尔文武大臣，无故不许往来互通，给事中
御史亦不许私谒文武大臣，敢有阿附漏泄，轻则发
戍，重则处死。锦衣卫指挥亲军近侍，尤不合与诸臣
交通。他卫指挥以下，非出征时毋得辄候公侯门，违
者如铁榜处治。”